BROJEVI

 Brojevi su nesamostalne odredbene riječi koje označavaju koliko ima onoga što znači imenica uz koju stoje ili u kojem se redu među drugim pojmovima nalazi taj pojam. Brojevi se dijele na osnovne (glavne, kardinalne), redne i zbirne.

 Osnovni brojevi označavaju koliko ima pojedinačno uzetih lica ili predmeta: dva čovjeka, tri dugarice. Promjenljivi brojevi su jedan i dva, ograničeno promjenljivi tri i četiri, a ostali su nepromjenljivi. Brojevi stotina, hiljada, milion, milijarda su brojevi samo po službi, a po ostalim osobinama su imenice, pa se i mijenjaju kao imenice.

 Broj jedan ima sva tri roda i mijenja se po zamjeničko-pridjevskoj promjeni: jedan, jedna, jedno.

 m. r. s.r. ž. r.

 N. jedan jedno jedna

 G. jedn – og(a) jedn – e

 D. jedn – om(e,u) jedn – oj

 A. jedan jedn - o jedn – u

 jedn - og(a)

 V. – – –

 I. jedn - im jedn – om

 L. jedn – om jedn – oj

 Nema oblika množine, osim kada se upotrebljava uz imenice koje imaju samo množinu, a označavaju jedan pojam (pluralia tantum): jedni naočari, jedne gusle, jedna vrata.

 Broj dva ostvaruje se u tom obliku uz imenice muškog i srednjeg roda (dva učenika, dva sela), i u obliku dvije uz imenice ženskog roda (dvije žene) i mijenja se po promjeni nekadašnje dvojine:

 m. r. i s.r. ž. r.

 N. dva dvije

 G. dva - ju dviju

 D. dva - ma dvijema

 A. dva dvije

 V. dva dvije

 I. dva - ma dvijema

 L. dva - ma dvijema

 Po istoj promjeni mijenja se broj oba, obje.

 Brojevi tri i četiri mijenjaju se po istoj promjeni (nekadašnje dvojine) i imaju isti oblik uz imenice sva tri roda:

 tri grada tri sela tri zemlje

 tri - ju gradova tri - ju sela tri – ju zemalja

 Oblici dativa, instrumentala i lokativa broja četiri grade se dodavanjem nastavka -ma na osnovu četir- (a ne četiri): četir – ma.

 U savremenom jeziku brojevi dva, tri i četiri, a posebno četiri, uglavnom se upotrebljavaju sa oblikom nominativa za sve padeže: Išao je sa dva druga (Išao je sa dvama drugovima). Ali: Pisao je dvama drugovima (ukoliko se ne zamijeni brojnom imenicom: Pisao je dvojici drugova).

 U jeziku se u službi osnovnih brojeva od 2 do 99, pri označavanju tačnog broja muških lica, često upotrebljavaju brojne imenice na -ica: dvojica, trojica, sedmorica, dvadeset šestorica.

 Redni brojevi (ordinalni) označavaju u kome se redu nalazi pojam označen imenicom uz koju stoje: prvi (čovjek), druga (nagrada), sedmi (razred), dvadeset deveto (mjesto), dvjesta šezdeset prvi (kilometar). U višečlanim rednim brojevima samo je posljednji član redni broj, dok su ostali osnovni brojevi (trista četrdeset deveti).

 Redni brojevi imaju oblike za sva tri gramatička roda i za oba gramatička broja (jedninu i množinu). Mijenjaju se po promjeni pridjeva određenog vida:

 jednina

 m. rod sr. rod ženski rod

 1. deveti (grad) deveto (selo) deveta (priča)

 2. devet – og devet – e

 množina

 1. devet – i (gradovi) devet – a (sela) devet – e (priče)

 m. rod/sr. rod/ž. rod

 2. devet – ih

 Zbirni brojevi označavaju tačan broj pojmova koji su označeni imenicama sa značenjem mladog bića uz koje stoje, odnosno tačan broj bića različitog roda: dvoje (jagnjadi), troje (prasadi), šestoro (djece), osmoro (učenika), dvjesta pedeset šestoro (govedi). Kada su zbirni brojevi sastavljeni od više članova u obliku zbirnog broja je samo posljednji član: dvjesta pedest šestoro, a ostali članovi su u obliku osnovnog broja.

 Zbirni brojevi imaju sljedeću promjenu:

 Jednina

 N. dvoje četvoro

 G. dvoga/dvojega četvorga

 D. dvoma/dvome/dvojemu četvorma/četvorome/četvoroma

 A. dvoje četvoro

 V. dvoje četvoro

 I. dvoma četvorma

 L.dvoma/dvome/dvojemu četvorma/četvorome

 Množina

 m. rod sr. rod ž. rod

 N. dvoji dvoja dvoje

 m., sr., ž. rod

 G. dvojih

 D. dvojim

 A. dvoji dvoja dvoje

 V. - - -

 I. dvojim

 L. dvojim

 I zbirni brojevi se u savremenom jeziku uglavnom upotrebljavaju sa nepromijenjenim oblikom za sve padeže. Otišli su na more sa troje djece, posebno kada su to padeži sa predlozima. Ukoliko su bez predloga, veća je mogućnost upotrebe promjenjivog padežnog oblika: Pisali smo njima dvoma.

 PROSTI I SLOŽENI GLAGOLSKI OBLICI

 Glagolski oblici koji se grade od jedne glagolske osnove i nastavaka za oblik (vrijeme, odn. način) i lice čine jednu riječ i oni se zovu prosti glagolski oblici, a glagolski oblici koji se sastoje od najmanje dvije riječi jesu složeni glagolski oblici i oni se grade od oblika pomoćnih glagola i glagola koji se mijenja.

 Prosti glagolski oblici

 Prosti glagolski oblici grade se dodavanjem nastavaka za oblik (za vremena i načine) i lice na jednu od glagolskih osnova. Od prezentske osnove grade se: prezent, imperativ i glagolski prilog sadašnji. Od infinitivne osnove grade se: infinitiv, aorist, radni glagolski pridjev i trpni glagolski pridjev. Jedna grupa glagola gradi imperfekat i glagolski prilog prošli od prezentske osnove, a druga grupa od infinitivne osnove.

 Od prezentske osnove.

 Prezent se gradi dodavanjem ličnih nastavaka na tu osnovu:

 Jednina Množina

 1. -m 1. -mo

 2. -š 2. -te

 3. -ø 3. -u, -ju, -e (oru, čitaju, rade)

 Imperativ se gradi odbacivanjem nastavka od oblika trećeg lica množine prezenta i dodavanjem nastavka za oblik i lica:

 1. - 1. -i + -mo, -ji + -mo, -j + -mo

 2. -i, -ji, -j, -ø 2. -i + -te, -ji + -te, -j + -te

 3. - 3. –

 (radi, pjevaj, broji, pjevajmo)

 Glagolski prilog sadašnji gradi se od trećeg lica množine prezenta i nastavka -ći (samo od nesvršenih glagola): čitajući, pišući.

 Imperfekat se gradi od prezentske osnove odbacivanjem krajnjeg vokala dodavanjem na tako okrnjenu osnovu nastavaka za oblik i nastavaka za lice (tresti – tresijah):

 Jednina Množina

 1. -ijah -ø / -ah -ø 1. -jasmo / -as - mo

 2. -ijaš - e / -aš - e 2. -ijaste / -as - te

 3. -ijaš - e / -aš - e 3. -ijahu / -ah - u

 Od infinitivne osnove se gradi kada se na punu osnovu dodaju nastavci (čitati – čitah):

 Jednina Množina

 1. -ah -ø 1. -as - mo

 2. -aš - e 2. -as - te

 3. -aš - e 3. -ah - u

 Trpni glagolski pridjev se od prezentske osnove gradi dodavanjem na nju obličkog nastavka -en (sa gramatičkim nastavcima roda – jednina: muški rod: -ø, ženski rod: -a, srednji rod -o; množina: muški rod: -i, ženski rod: -e, srednji rod -a) – u pitanju su glagoli I, neki glagoli IV vrste (pokriven) i glagoli VI vrste: doveden, dovedena, dovedeno, dovedeni, dovedene, dovedena.

 a) Trpni glagolski pridjev se od infinitivne osnove gradi dodavanjem na nju obličkog nastavka -n (sa gramatičkim nastavcima roda – jednina: muški rod: -ø, ženski rod: -a, srednji rod -o; množina: muški rod: -i, ženski rod: -e, srednji rod -a) – u pitanju su glagoli II, neki glagoli IV (zakovan), glagoli V i glagoli VII vrste: oran, orana, orano, orani, orane, orana.

 b) Dodavanjem na nju obličkog nastavka -t (sa gramatičkim nastavcima roda – jednina: muški rod: -ø, ženski rod: -a, srednji rod -o; množina: muški rod: -i, ženski rod: -e, srednji rod -a) – u pitanju su glagoli III, i neki glagoli V vrste: zabrinut, zabrinuta, zabrinuto, zabrinuti, zabrinute, zabrinuta; prodat, prodata....

 Od infinitivne osnove

 Infinitiv glagola II, III, IV, V, VI i VII vrste gradi se od osnove i nastavka -ti, a kod glagola I vrste od infinitivne osnove nastavkom –ti, ukoliko je ispred njega suglasnik -s (grepsti, plesti) ili nastavak -ći u čijem se suglasniku -ć nalazi i završni suglasnik aoristne osnove i *t* iz infinitivnog nastavka -ti: reći – postalo od rek-ti, aorist: rek- (-oh); leći – postalo od leg-ti, aorist: leg- (-oh).

 Aorist se gradi od infinitivne osnove i nastavaka za oblik i lice:

 a) Kod glagola I vrste (reći – osnova rek-)

 Jednina Množina

 1. -oh -ø 1. -os -mo

 2. - ø -e 2. -os -te

 3. - ø -e 3. -oš -e

 b) Kod glagola svih ostalih vrsta (pročitati – osnova pročita-)

 Jednina Množina

 1. -h -ø 1. -s -mo

 2. - ø -ø 2. -s -te

 3. - ø -ø 3. -š -e

 Radni glagolski pridjev se gradi dodavanjem nastavaka za oblik na infinitivnu osnovu: -o, -la, -lo, -li, -le, -la – čitao, čitala, čitalo, čitali, čitale, čitala.

 Glagolski prilog prošli gradi se dodavanjem nastavaka -vši, -v na infinitivnu osnovu: pročitavši, pročitav. U savremenom jeziku gubi se nastavak -v, a -vši se uopštava.

 PROMJENA POMOĆNIH GLAGOLA

 Pomoćni glagoli su: jesam, htjeti i biti. Oni imaju posebnu promjenu i posebne funkcije u konjugaciji. Pomoću njih se grade i složeni glagolski oblici.

 Glagol jesam ima samo oblike prezenta. Postoje puni (akcentovani) i skraćeni (enklitički) oblici.

 Jednina

 puni (akcentovani) oblici kraći (enklitički ) oblici

 1. jesam sam

 2. jesi si

 3. jest(e) je

 Množina

 puni (akcentovani) oblici kraći (enklitički ) oblici

 1. jesmo smo

 2. jeste ste

 3. jesu su

 U odričnom obliku glagola odrična rječca (ne) spaja se sa glagolom dajući oblike: nijesam, nijesi, nije, nijesmo, nijeste, nijesu. Poslije gubljenja j i uprošćavanja vokalske grupe (ije > ie > i) u svim licima, osim u 3. l. jednine, javlja se i forma sa vokalom *i* umjesto *e*: nisam, nisi, (nije), nismo, niste, nisu.

 Glagol biti ima sve oblike, osim trpnog glagolskog pridjeva.

 Prezent

 Jednina Množina

 1. budem 1. budemo

 2. budeš 2. budete

 3. bude 3. budu

 Imperativ

 Jednina Množina

 1. - 1. budimo

 2. budi 2. budite

 3. neka bude 3. neka budu

 Glagolski prilog sadašnji: budući.

 Glagolski prilog prošli: bivši.

 Infinitiv: biti.

 Aorist (pomoću ovog oblika gradi se potencijal)

 Jednina Množina

 1. bih 1. bismo

 2. bi 2. biste

 3. bi 3. biše

 Imperfekat

 Jednina Množina

 1. bijah / bjeh 1. bijasmo / bjesmo

 2. bijaše / bješe 2. bijaste / bjeste

 3. bijaše / bješe 3. bijahu / bjehu

 Radni glagolski pridjev

 Jednina Množina

 bio, bila, bilo bili, bile, bila

 Glagol htjeti ima sve oblike (osim trpnog glagolskog pridjeva, imperativ je neobičan).

 Prezent

 Jednina

 puni (akcentovani) oblici kraći (enklitički ) oblici

 1. hoću ću

 2. hoćeš ćeš

 3. hoće će

 Množina

 puni (akcentovani) oblici kraći (enklitički ) oblici

 1. hoćemo ćemo

 2. hoćete ćete

 3. hoće će

 Prezent glagola htjeti ima duže (akcentovane) i kraće (neakcentovane) oblike. Odrična rječca (ne) u prezentu se piše zajedno sa glagolom: neću, nećeš, neće, nećemo, nećete, neće.

 Glagolski prilog sadašnji: hoteći.

 Glagolski prilog prošli: htjevši / htjev.

 Infinitiv: htjeti.

 Imperativ

 Jednina Množina

 1. - 1. htjednimo

 2. htjedni 2. htjednite

 3. (neka hoće) 3. (neka hoće)

 Aorist

 Jednina Množina

 1. htjedoh / htjeh 1. htjedosmo / htjesmo

 2. htjede / htje 2. htjedoste / htjeste

 3. htjede / htje 3. htjedoše / htješe

 Imperfekat

 Jednina Množina

 1. hoćah 1. hoćasmo

 2. hoćaše 2. hoćaste

 3. hoćaše 3. hoćahu

 SLOŽENI GLAGOLSKI OBLICI

 Složeni glagolski oblici jesu ona vremena i načini koji se sastoje od pomoćnog glagola (jesam, sam… biti ili htjeti) u ličnom glagolskom obliku (obično enklitičkom, ali i u punom akcentovanom) i od odgovarajućeg glagolskog pridjeva, odnosno infinitiva. U našem književnom jeziku ima pet složenih glagolskih oblika: perfekat, pluskvamperfekat, futur I, futur II i potencijal.

 Perfekat (prošlo vrijeme) se gradi od prezenta pomoćnog glagola jesam i radnog glagolskog pridjeva glagola koji se mijenja:

 Jednina

 muški rod ženski rod srednji rod

 1. ja (je)sam pjevao ja (je)sam pjevala ja (je)sam pjevao

 2. ti (je)si pjevao ti (je)si pjevala ti (je)si pjevao

 3. on (jest/e) je pjevao ona (jest/e) je pjevala ono (jest/e) je pjevalo

 Množina

 muški rod ženski rod srednji rod

 1. mi (je)smo pjevali mi (je) smo pjevale mi (je)smo pjevali

 2. vi (je)ste pjevali vi (je)ste pjevale vi (je)ste pjevali

 3. oni (je)su pjevali one (je)su pjevale ona (je)su je pjevala

 Kada se upotrebljava bez imenice ili bez lične zamjenice, enklitički oblik pomoćnog glagola dolazi poslije radnog glagolskog pridjeva: pjevao sam, pjevala sam, pjevali smo, pjevale smo itd.

 Pluskvamperfekat (davno prošlo vrijeme)

 Gradi se na dva načina:

 a) Oblika imperfekta pomoćnog glagola biti i radnog glagolskog pridjeva glagola koji se mijenja:

 Jednina Množina

 1. bijah / bjeh pjevao, 1. bijasmo / bjesmo pjevali

 2. bijaše / bješe pjevao 2. bijaste / bjeste pjevali

 3. bijaše / bješe pjevao 3. bijahu / bjehu pjevali

 b) Oblika perfekta pomoćnog glagola biti i radnog glagolskog pridjeva glagola koji se mijenja:

 Jednina Množina

 1. bio sam pjevao 1. bili smo pjevali

 2. bio si pjevao 2. bili ste pjevali

 3. bio je pjevao 3. bili su pjevali

 Naravno, radni glagolski pridjev je u muškom, ženskom ili srednjem rodu.

 Futur I (buduće vrijeme) se gradi od prezenta glagola htjeti – (ho)ću, (ho)ćeš, (ho)će, (ho)ćemo, (ho)ćete, (ho)će i infinitiva glagola koji se mijenja. Javlja se u dva lika:

 a) Kao složeni glagolski oblik

 Jednina Množina

 1. ja (ho)ću pjevati 1. mi (ho)ćemo pjevati

 2. ti (ho)ćeš pjevati 2. vi (ho)ćete pjevati

 3. on 3. oni

 ona (ho)će pjevati one (ho)će pjevati

 ono ona

 b) Kao prost glagolski oblik

 Jednina Množina

 1. pjevaću 1. pjevaćemo

 2. pjevaćeš 2. pjevaćete

 3. pjevaće 3. pjevaće

 Futur I je uvijek složen glagolski oblik kada se gradi od glagola čiji se infinitiv završava na ći:

 Jednina Množina

 1. ja (ho)ću reći / reći ću 1. mi (ho)ćemo reći / reći ćemo

 2. ti (ho)ćeš reći / reći ćeš 2. vi (ho)ćete reći / reći ćete

 3. on 3. oni

 ona (ho)će reći / reći će one (ho)će reći / reći će

 ono ona

 Futur II (predbuduće vrijeme) se gradi od oblika prezenta pomoćnog glagola biti i radnog glagolskog pridjeva glagola koji se mijenja:

 Jednina Množina

 1. /kad/ budem radio 1. /kad/ budemo radili

 2. budeš radio 2. budete radili

 3. bude radio 3. budu radili

 Naravno, radni glagolski pridjev je u muškom, ženskom ili srednjem rodu.

 Potencijal (mogućni način) se gradi od oblika aorista pomoćnog glagola biti i radnog glagolskog pridjeva glagola koji se mijenja:

 Jednina Množina

 1. ja bih radio 1. mi bismo radili

 2. ti bi radio 2. vi biste radili

 3. on bi radio 3. oni bi radili

 Pomoćni glagol može doći i iza radnog glagolskog pridjeva: radio bih, radio bi…, radili bismo, radili biste.

 Uz oblik potencijala ide i konstrukcija potencijala prošlog, koja se gradi pomoću potencijala pomoćnog glagola biti (bio bih, bila bih…, bili bismo, bili bi…) i radnog glagolskog pridjeva glagola koji se mijenja.

 Jednina Množina

 1. ja bih bio radio 1. mi bismo bili radili

 2. ti bi bio radio 2. vi biste bili radili

 3. on bi bio radio 3. oni bi bili radili

 Treće lice jednine i množine ima oblike za sva tri gramatička roda; uz napomenu da se ova konstrukcija u savremenom jeziku dosta rijetko upotrebljava.